CELEX: 62020TN0589
Language: mt
Date: 2020-09-24 00:00:00
Title: Kawża T-589/20: Rikors ippreżentat fl-24 ta’ Settembru 2020 – Calzaturificio Emmegiemme Shoes vs EUIPO – Inticom (MAIMAI MADE IN ITALY)

9.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/43
            
         
      Rikors ippreżentat fl-24 ta’ Settembru 2020 – Calzaturificio Emmegiemme Shoes vs EUIPO – Inticom (MAIMAI MADE IN ITALY)
      (Kawża T-589/20)
      (2020/C 378/53)
      Lingwa tar-rikors: it-Taljan
      
         Partijiet
      
      
         Rikorrenti: Calzaturificio Emmegiemme Shoes Srl (Surano, l-Italja) (rappreżentant: R. Fragalà, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Inticom SpA (Gallarate, l-Italja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti quddiem il-Qorti Ġenerali
      
         Trade mark kontenzjuża kkonċernata: Applikazzjoni għal trade mark verbali tal-Unjoni Ewropea MAIMAI MADE IN ITALY – Applikazzjoni għal reġistrazzjoni Nru 11 266 624.
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tat-Tieni Bord tal-Appell tal-EUIPO tal-14 ta’ Lulju 2020 fil-Każ R 1874/2018-2
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  b’mod inċidentali u preliminari skont l-Artikolu 256(3), l-Artikolu 263(1) u l-Artikolu 267(1)(b) TFUE moqrija flimkien, tiddeċiedi dwar il-legalità tal-provvediment inkluż fl-Artikolu 18(1) tad-Deċiżjoni tal-Presidju tal-Bordijiet tal-Appell 2018-9 tat-12 ta’ Novembru 2018 sa fejn ma jipprevedix l-obbligu li jinbidlu l-membri ta’ Bord tal-Appell fil-każijiet ta’ appell minn deċiżjoni ta’ oppożizzjoni li tkun is-suġġett ta’ rinviju minħabba applikazzjoni żbaljata tar-Regolament (UE) 2017/1001 tal-Parlament Ewropew u tal-Kunsill jew ta’ kwalunkwe regola ta’ dritt relatata mal-applikazzjoni tiegħu, peress li dan jikser ir-regoli imperattivi tal-prinċipjji ta’ “amministrazzjoni tajba” u “rimedju effettiv / proċess imparzjali” stabbiliti fl-Artikoli 41 u 47 tal-Karta tad-Drittijiet Fundamentali tal-Unjoni Ewropea;
               
            
                  —
               
               
                  b’mod prinċipali u fuq il-mertu skont l-Artikolu 72 tar-Regolament (UE) 2017/1001 tal-Parlament Ewropew u tal-Kunsill, tbiddel u/jew tannulla, permezz ta’ rinviju lil Bord tal-Appell ieħor, jew anki permezz ta’ Bord Estiż skont l-Artikolu 165(2) u (3) tar-Regolament (UE) 2017/1001 tal-Parlament Ewropew u tal-Kunsill, id-deċiżjoni kkontestata, sa fejn id-deċiżjoni ttieħdet bi ksur ta’ rekwiżit proċedurali essenzjali, bi ksur tat-TFUE, bi ksur u/jew b’applikazzjoni żbaljata tar-Regolament (UE) 2017/1001 tal-Parlament Ewropew u tal-Kunsill u tar-Regolament Delegat tal-Kummissjoni (UE) 2018/625;
               
            
                  —
               
               
                  tikkundanna lill-EUIPO għall-ispejjeż.
               
            
         Motivi invokati
      
      
                  —
               
               
                  illegalità tal-Artikolu 18(1) tad-Deċiżjoni 2018-9 tat-12 ta’ Novembru 2018 tal-Presidju tal-Bordijiet tal-Appell, dwar l-organizzazzjoni tal-bordijiet, all’organizzazione delle commissioni, peress li dan jikser l-Artikoli 41 u 47 tal-Karta tad-Drittijiet Fundamentali tal-Unjoni Ewropea;
               
            
                  —
               
               
                  irregolarità proċedurali u formali tad-deċiżjoni kkontestata:
                  ksur tal-Artikolu 24(1) tar-Regolament Delegat tal-Kummissjoni (UE) 2018/625 u tal-Artikolu 3(4) u (5) tad-Deċiżjoni tal-Presidju tal-Bordijiet tal-Appell 2020-1 tas-27 ta’ Frar 2020 u ksur tal-prinċipji ta’ proċess ekwu u ta’ smigħ xieraq stabbiliti fl-Artikoli 47 tal-Karta tad-Drittijiet Fundamentali tal-Unjoni Ewropea;
                  ksur tal-Artikolu 55(2), (3) u (4) tar-Regolament Delegat tal-Kummissjoni (UE) 2018/625 u ksur tal-prinċipji ta’ proċess ekwu u ksur tal-prinċipji ta’ proċess ekwu u ta’ smigħ xieraq stabbiliti fl-Artikoli 47 tal-Karta tad-Drittijiet Fundamentali tal-Unjoni Ewropea;
                  ksur tal-Artikolu 54(1)(a)(b)(c) u (d) tad-Deċiżjoni tal-Presidju tal-Bordijiet tal-Appell 2020-1 tas-27 ta’ Frar 2020, ksur tal-Artikolu 27(4) tar-Regolament Delegat tal-Kummissjoni (UE) 2018/625 kif ukoll tal-prinċipji ta’ proċess ekwu u ta’ smigħ xieraq stabbiliti fl-Artikoli 47 tal-Karta tad-Drittijiet Fundamentali tal-Unjoni Ewropea;
                  ksur u/jew applikazzjoni żbaljata tal-punt (a) tat-tieni paragrafu tal-Artikolu 18(1) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  ksur u/jew applikazzjoni żbaljata tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill u tal-Artikolu 10(2) u (3) tar-Regolament ta’ Implimentazzjoni tal-Kummissjoni (UE) 2018/626.